Θεσσαλονίκη, 14/11/2024

**Η Lidl Ελλάς παραμένει κοντά στην οικογένεια με μόνιμα μειωμένες τιμές σε προϊόντα βασικής ανάγκης**

**Η εταιρεία συνεχίζει να στηρίζει την ελληνική οικογένεια και πετυχαίνει εξοικονόμηση για κάθε νοικοκυριό, παρέχοντας ποιοτικά προϊόντα για την κατάλληλη φροντίδα των παιδιών στις πιο οικονομικές τιμές της αγοράς.**

Η **Lidl Ελλάς**, με αφοσίωση και σταθερή δέσμευση απέναντι στις ανάγκες των καταναλωτών, συνεχίζει να στηρίζει την ελληνική οικογένεια στις προκλήσεις του πληθωρισμού, μένοντας πιστή στο όραμά της να παρέχει τις καλύτερες δυνατές τιμές της αγοράς χωρίς συμβιβασμούς στην ποιότητα.

Μέσα από πρωτοβουλίες όπως το πρόγραμμα **«Ψαλίδι στον Πληθωρισμό»**, η **Lidl Ελλάς** επιβεβαιώνει την ηγετική της θέση στον κλάδο του λιανεμπορίου, προωθώντας έναν υπεύθυνο και βιώσιμο τρόπο λειτουργίας, όπου η **εξοικονόμηση** και η **ποιότητα** συνυπάρχουν, προσφέροντας σταθερότητα και αξιοπιστία σε κάθε ελληνικό νοικοκυριό. Επεκτείνοντας την πρωτοποριακή της πρωτοβουλία, η εταιρεία στηρίζει έμπρακτα τις ελληνικές οικογένειες, προσφέροντας ποικιλία επώνυμων προϊόντων αλλά και ιδιωτικής ετικέτας για τη φροντίδα των μικρότερων μελών. Συγκεκριμένα, από την Πέμπτη 7 Νοεμβρίου, προσφέρει **σταθερά μειωμένες τιμές** σε **15 προϊόντα βασικής ανάγκης**, όπως γάλα, γιαούρτι, επιδόρπια, πουτίγκες και τυροκομικά προϊόντα με **εκπτώσεις που φτάνουν ακόμα και το -26%**. Με αυτόν τον τρόπο, η Lidl Ελλάς δεσμεύεται να προσφέρει ουσιαστικές λύσεις που κάνουν τη διαφορά στον οικογενειακό προϋπολογισμό, θέτοντας τα πρότυπα στον κλάδο του λιανεμπορίου.

Παράλληλα, η **Lidl Ελλάς** δεσμεύεται να συνεχίσει να προσφέρει λύσεις που ανταποκρίνονται στις βασικές ανάγκες των νοικοκυριών, διαθέτοντας μία ευρεία γκάμα προϊόντων που ξεχωρίζουν για την **ποιότητα**, την **ασφάλεια** και την **αξιοπιστία** τους. Στα καταστήματα της εταιρείας, οι πελάτες της μπορούν να επιλέξουν ανάμεσα σε επώνυμα προϊόντα στις καλύτερες τιμές της αγοράς και σε προϊόντα ιδιωτικής ετικέτας, που διακρίνονται για τα άριστα χαρακτηριστικά και τις οικονομικές τιμές τους.

Ένα χαρακτηριστικό παράδειγμα αποτελούν οι **Lupilu Πάνες Premium No6**, με τιμή μόλις **5,79€ (0,19€ ανά τεμάχιο)**, προσφέροντας μια οικονομική και ποιοτική επιλογή. Με βάση την καθημερινή χρήση 8 τεμαχίων, οι γονείς μπορούν να εξοικονομήσουν έως και **40,80€** το μήνα σε σύγκριση με αντίστοιχο επώνυμο προϊόν. Οι πάνες αυτές είναι σχεδιασμένες για να προσφέρουν **άνεση** και **ασφάλεια** στα παιδιά, επιτρέποντας στους γονείς να ανταποκριθούν με οικονομία στις καθημερινές ανάγκες των παιδιών τους.

Η **Lidl Ελλάς**,μέσα από στρατηγικές κινήσεις, συνεχίζει να «βάζει» **ψαλίδι στον πληθωρισμό**, συμβάλλοντας ουσιαστικά στη μείωση των καθημερινών εξόδων κάθε νοικοκυριού, προσφέροντας προϊόντα καθημερινής ανάγκης που συνδυάζουν την **εξαιρετική ποιότητα** στις πιο **ανταγωνιστικές τιμές**. Η προσήλωση της εταιρείας στη βελτίωση της αγοραστικής εμπειρίας και η προσφορά προϊόντων πρώτης ανάγκης στις καλύτερες δυνατές τιμές της αγοράς αποτελούν αναπόσπαστο μέρος της στρατηγικής της, δείχνοντας τον δρόμο για έναν πιο προσιτό και ποιοτικό τρόπο ζωής.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)